শান্তি আৰু মংগলৰ বাৰ্তালৈ ধৰাত প্ৰৱেশ কৰা দেৱী দুৰ্গাই আজি ধৰাৰ পৰা বিদায় মাগিলে। বিজয়া দশমীৰ শুভক্ষণত অপশক্তিৰ বিনাশৰ কামনাৰে গুৱাহাটী মহানগৰীৰ নেহৰু ষ্টেডিয়ামত আজি ১১১ ফুট উচ্চতাৰ ৰাৱণৰ প্ৰতিমূৰ্তি দাহ কৰা হয়।
ৰাৱণৰ প্ৰতিমূৰ্তিত অগ্নিসংযোগ কৰে মুখ্যমন্ত্ৰী ড০ হিমন্ত বিশ্ব শৰ্মাই। উল্লেখ্য কোভিড পৰিস্থিতিৰ লগতে অন্যান্য কেতবোৰ অসুবিধাৰ বাবে বিগত চাৰি বছৰৰ ধৰি নেহৰু ষ্টেডিয়ামত অনুষ্ঠিত হোৱা নাছিল ৰাৱণ দাহ কাৰ্যসূচী।
চাৰিবছৰৰ মূৰত আজি অনুষ্ঠিত ৰাৱণ দাহ অনুষ্ঠানত বহু লোকে অংশগ্ৰহণ কৰা দেখা যায়। লক্ষ্যণীয় কথাটো হ'ল এইবেলি ১৫০ ফুট ওখ এল ই ডি স্ক্ৰীনত ৰাৱণ দাহন কাৰ্য প্ৰদৰ্শন কৰা হয়।
ৰাৱণ দাহ কাৰ্যসূচী অনুষ্ঠানৰ সৈতে জৰিতচ এগৰাকী কৰ্মকৰ্তাই প্ৰকাশ কৰা মতে ৰাৱণৰ প্ৰতিমূৰ্তিটো সাজি উলিয়াওতে প্ৰায় দুমাহ সময় লাগিছে।
১১১ ফুট উচ্চতাৰ প্ৰকাণ্ড মূৰ্তিটোৱে সকলোৰে দৃষ্টি আকৰ্ষণ কৰিবলৈ সক্ষম হয়। গুৱাহাটীৰ লগতে ৰাজ্যৰ আন বহু ঠাইতো আজি সন্ধিয়া ৰাৱণ দাহ কৰা হয়। দেশৰ বিভিন্ন প্ৰান্ততো ৰাৱণ দাহ কাৰ্যসূচীত বহু লোকে ভাগ লয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
